లోక్సభలో టీఆర్ఎస్ వాయిదా తీర్మానం... జీఎస్టీ కౌన్సిల్ దృష్టికి తీసుకెళ్తా: జైట్లీన్యూఢిల్లీ, ఆగస్టు 4 (ఆంధ్రజ్యోతి): ప్రభుత్వ పథకాలైన భగీరథ, కాకతీయ, డబుల్ బెడ్ రూమ్ పథకం, సాగునీటి ప్రాజెక్టులన జీఎస్టీ నుంచి మినహాయించాలని టీఆర్ఎస్ డిమాండ్ చేసింది. ఈ మేరకు ఎంపీ జితేందర్ రెడ్డి లోక్సభలో వాయిదా తీర్మానాన్ని ప్రవేశపెట్టారు.  ఆయన సభలో మాట్లాడుతూ.. గతంలో ఉన్న పన్నులు, వ్యాట్ను అనుగుణంగా రాష్ట్ర ప్రభుత్వం బడ్జెట్లో నిధులు కేటాయించిందని, ఇప్పుడు అదనంగా జీఎస్టీ చెల్లించాలంటే  భారం పడుతుందన్నారు. కాంట్రాక్టు పనులపై 18 శాతం పన్ను విధించడంతో రాష్ట్ర ఖజానాపై 19,200 కోట్ల భారం పడుతుందని వివరించారు.  18 శాతాన్ని 5 శాతానికి తగ్గిస్తే  ఆర్థిక భారం భారీగా తగ్గుతుందని ప్రతిపాదించారు. ఈ విషయంపై కేంద్ర ఆర్థిక మంత్రి జైట్లీ స్పందించాలని డిమాండ్ చేశారు. అరుణ్ జైట్లీ  విషయాన్ని జీఎస్టీ కౌన్సిల్ దృష్టికి తీసుకెళ్తానని హామీ ఇచ్చారు.   కాగా మార్కెట్ ఇంటర్వెన్షన్ స్కీమ్ (ఎంఐఎస్) పథకం కింద తెలంగాణ మిర్చి రైతులను ఆదుకున్నామని కేంద్ర  మంత్రి రాధామోహన్ సింగ్ రాజ్యసభలో తెలిపారు.
loksabhalo trs vaayidaa teermaanam... gst counsil drushtiki teesukelta: jaitleenyuudlli, aagastu 4 (aandhrajyoti): prabhutva pathakaalaina bhagiratha, kaakateeya, dabul bed room pathakam, saguneeti praajektulana gst nunchi minahaayinchaalani trs demand chesindi. ee meraku empy jitender reddi loksabhalo vaayidaa teermaanaanni pravesapettaaru.  aayana sabhalo maatlaadutuu.. gatamlo unna pannulu, vyaatnu anugunamgaa rashtra prabhutvam badjetlo nidhulu ketayinchindani, ippudu adanamgaa gst chellinchaalante  bharam padutundannaru. contractu panulapai 18 saatam pannu vidhinchadamtho rashtra khajanapai 19,200 kotla bharam padutundani vivarinchaaru.  18 saataanni 5 saataaniki taggiste  aardhika bharam bhariga taggutundani pratipaadinchaaru. ee vishayampai kendra aardhika mantri jaitley spandinchaalani demand chesaru. arun jaitley  vishayaanni gst counsil drushtiki teesukeltaanani haami icharu.   kaga market intervension skeem (mis) pathakam kinda telamgaana mirchi raitulanu aadukunnaamani kendra  mantri radhamohan sing rajyasabhalo telipaaru.